Aleksandrs Kublinskis. Estrādes dziesmas

Aleksandrs Kublinskis. Estrādes dziesmas ir grupas "Eolika" pirmā mazā skaņuplate (EP), izdota 1969. gadā firmā "Melodija".Aleksandrs Kublinskis, Eolika ‎– Estrādes Dziesmas. Discogs.com.

Skaņuplatē apkopotas komponista Aleksandra Kublinska dziesmas. A. Kublinskis sāka komponista karjeru 60. gados. Šajā platē iekļautas divas dziesmas, kas pieder viņa populārākajiem darbiem. 

1966. gadā sacerēto dziesmu "Noktirne" (krievu valodā pazīstama ar nosaukumu "В узких улочках Риги", teksta krievu versiju sarakstījis Grigorijs Gorskis) vēlāk "Eolikas" 80. gadu sastāvs ierakstīja disko versijā un 1981. gadā izdeva singlā, tā piedzīvojusi vēl vairākas versijas, piemēram, Lindas Leen un Arņa Medņa duetu), kā arī projekta "Iedo' rociņ'" versiju. 

Dziesma "Minikleitiņa", kas radīta sadarbībā ar Rīgas Modeļu namu, guva popularitāti arī Igaunijā. Tā iekļauta dažādās mūzikas izlasēs, tās tehno versiju iedziedājis Roberts Gobziņš albumā "Sienāži" (1994). 

Skaņuplate izgatavota Rīgas skaņuplašu fabrikā.

Visas četras dziesmas no šīs skaņuplates iekļautas trimdas latviešu skaņu ierakstu kompānijā "Latvian Music" izdotajā izlasē "Mežrozīte: deju virkne" (1969, Vācijā).Various ‎– Mežrozīte (Deju Virkne). Discogs.com.

 Dziesmas 
 A puse 
 Noktirne (J. Brežģa vārdi) - 3:25
 Minikleitiņa (J. Brežģa vārdi) - 2:22

 B puse 
 Lielais lācis (J. Brežģa vārdi) - 2:45
 Ābeles zied (Z. Purva vārdi) - 3:10

 Atsauces 

Kategorija:1969. gada albumi